LV Eiropas Savienības Oficiālais Vēstnesis C 137/27

Francijas valdības paziņojums saistībā ar Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums saistībā ar pieteikumu ekskluzīvas atļaujas “Permis de Parentis Maritime Sud” saņemšanai nolūkā veikt tradicionālu šķidro vai gāzveida ogļūdeņražu atradņu izpēti)

(Dokuments attiecas uz EEZ)

(2015/C 137/04)

Uzņēmumi Red Rio Petroleum Ltd. (Nr. 69, 9 Albert Embankment, London SE1 7HD, Apvienotā Karaliste) un Saturn Petroleum Ltd. (TM Services (UK) Ltd., 5 Charterhouse Sq, London EC1M 6PX, Apvienotā Karaliste)2014. gada 30. jūnija pieteikumā lūdza tiem piešķirt ekskluzīvu atļauju Permis de Parentis Maritime Sud uz pieciem gadiem nolūkā veikt tradicionālo šķidro vai gāzveida ogļūdeņražu atradņu izpēti Landas un Atlantijas Pireneju departamentā.

Šai atļaujai atbilstīgās teritorijas perimetru veido taisnas līnijas, kas savieno punktus, kuru ģeogrāfiskās koordinātas sniegtas tabulā:

Punkts Francijas 1993. gada ģeodēziskais tīkls (RGF93), Griničas meridiāns A Punkts, kurā krustojas 44°06′00″ paralēle un Francijas un Spānijas ekskluzīvās ekonomikas zonas sadalošā robeža B Punkts, kurā krustojas 44°06′00″ paralēle un Francijas Atlantijas okeāna piekrastes līnija C Punkts, kurā krustojas Francijas Atlantijas okeāna piekrastes līnija un Francijas un Spānijas robeža

Šādi noteiktās teritorijas platība ir aptuveni 3 587 km2.

Pieteikumu iesniegšana un atļaujas piešķiršanas kritēriji

Parentis Maritime Sud pieteikuma un konkurējošo pieteikumu iesniedzējiem ir jāpierāda to atbilstība atļaujas saņemšanas prasībām, kuras noteiktas 4. un 5. pantā grozītajā 2006. gada 2. jūnija Dekrētā Nr. 2006-648 par kalnrūpniecības atļaujām un tiesībām uzglabāt pazemē (Francijas Republikas oficiālā biļetena2006. gada 3. jūnija numurs).

Ieinteresētie uzņēmumi deviņdesmit dienās no šā paziņojuma publicēšanas dienas var iesniegt konkurējošu pieteikumu saskaņā ar kārtību, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš 1994. gada 30. decembrī publicēts Eiropas Kopienu Oficiālā Vēstneša C sērijas 374. numura 11. lappusē, un kas noteikta ar grozīto 2006. gada 2. jūnija Dekrētu Nr. 2006-648 par kalnrūpniecības atļaujām un tiesībām uzglabāt pazemē (Francijas Republikas oficiālā biļetena2006. gada 3. jūnija numurs).

Konkurējošie pieteikumi jāiesniedz Ekoloģijas, ilgtspējīgas attīstības un enerģētikas ministrijā, zemāk norādītajā adresē. Lēmumus par Permis de Parentis Maritime Sud pieteikumiem un konkurējošiem pieteikumiem pieņems vēlākais līdz 2016. gada 16. augustam.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa L.161-1 un L.161-2. pantu un grozīto 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un apakšzemes raktuvju un krātuvju pārvaldi (Francijas Republikas oficiālā biļetena2006. gada 3. jūnija numurs).

Papildu informāciju var saņemt Ekoloģijas, ilgtspējīgas attīstības un enerģētikas ministrijā, ogļūdeņražu izpētes un ieguves birojā (Bureau exploration et production des hydrocarbures, Tour Séquoia, 1, place Carpeaux, 92800 Puteaux, tālr. +33 140819527).

Ar iepriekš minētajiem normatīvajiem un administratīvajiem aktiem var iepazīties tīmekļa vietnē Légifrance: http://www.legifrance.gouv.fr

(1) OV L 164, 30.6.1994., 3. lpp.